**Formål**

Denne prosedyren skal sikre oppfølging av studenter med mye fravær blir gjennomført på en forsvarlig og sikker måte.

**Hjemmel**

Forskrift om akkreditering av og tilsyn med høyere yrkesfaglig utdanning (fagskoletilsynsforskriften)

Lov om høyere yrkesfaglig utdanning (fagskoleloven)

**Ansvar**

* Rektor
* Avdelingsleder
* Faglærer
* Klasseteamleder
* Studieadministrasjon

**Målgruppe**

* Prosedyren gjelder for rektor faglærere, avdelingsledere og studieadministrasjon

**Beskrivelse**

**Hensikt**

Det er svært viktig at Fagskolen er bevisst på å følge opp studenter som viser en tendens til å ha mye fravær, det vil si fravær over 25 prosent. Studenter som har fravær som overstiger 25 prosent, skal få tilbud om tilrettelagt oppfølging. Målet er hele tiden å unngå frafall der det er hensiktsmessig og mulig. Skolen må derfor tidlig følge opp studenter med høyt fravær.

Ved studiestart skal det gjennomføres opprop for alle1. klasse studenter på 1. samling, jf. QP722J Rutine for oppmøteregistrering for 1. klasse. Faglærer skal kontakte studenter ved høyt fravær eller når arbeidskrav ikke blir fulgt opp og levert av student. Tilrettelagt løp vurderes i samarbeid mellom student, klasseteamleder og studieadministrasjonen.

**Tiltak for studenter med mye fravær**

Faglærer tar kontakt med studenter med mye fravær, eller som henger vesentlig etter når det gjelder arbeidskrav. Faglærer tar kontakt på telefon eller e-post. Etter at studenten har gjort rede for sin situasjon, avklarer faglærer og student sammen behovet for hjelp eller tiltak.

**Varsel ved fortsatt høyt fravær**

Dersom respons fra student uteblir etter kontakt fra faglærer skal klasseteamleder melde dette videre til studieadministrasjonen. Studieadministrasjonen sender en formell epost til student hvor frist for å svare på studentstatus eller behov for tilrettelegging må formidles fra student innen maks 3 dager.

Kryssreferanser

|  |  |
| --- | --- |
| [D00203](https://fagskolenvt-public.dkhosting.no/docs/pub/dok00203.htm) | [QP722J Rutine for oppmøteregistrering for 1. klasse](https://fagskolenvt-public.dkhosting.no/docs/pub/dok00203.htm) |

Eksterne referanser

|  |
| --- |
| [Lov om høyere yrkesfaglig utdanning (fagskoleloven)](https://lovdata.no/dokument/NL/lov/2018-06-08-28) |
| [Forskrift om akkreditering av og tilsyn med høyere yrkesfaglig utdanning (fagskoletilsynsforskriften)](https://lovdata.no/dokument/SF/forskrift/2020-04-23-853) |